Is 'n skip dan nou 'n vroumens? Verkeerde voornaamwoorde vir regte dinge
Woensdag 16 Oktober 2019	Geplaas deur Sophia Kapp
Lees 971 tye
Voornaamwoorde moet ons baie selde vir kinders wat moedertaalsprekers van ŉ taal is, aanleer. Dis asof hulle dit saam met moedersmelk en maselkieme inkry en dit sommer net vanself reg rangskik in hulle taal. Afrikaanssprekers is boonop buitengewoon geseënd, want ons hoef nie by ongemerkte selfstandige naamwoorde met geslag te spook soos die Duitsers en die Franse nie, en ons hoef ook nie naamvalle ook nog te verreken nie.
Vrydag 13 September 2019	Geplaas deur Jana Luther
Nuut in AWEA: Junie tot Augustus
Vrydag 30 Augustus 2019	Geplaas deur Jana Luther
Lees 711 tye
Ons lewe in ’n wêreld wat deurentyd verander. Met woorde probeer ons van dié wêreld sin maak. Elke dag is daar nuwe dinge wat benoem moet word, nuwe gebruike van bestaande woorde wat verduidelik moet word. Woordeboeke van lewende tale moet daarom deurentyd hersien word. Wanneer leksikograwe hiervan vertel, doen hulle nie net van hulle eie werk verslag nie, maar ook van hoe die taal verander: Kyk. Hiermee is ons besig. Dit is van die woorde wat ons op een plek bymekaarbring – nuwes; oues met nuwe betekenisse; nuwe samestellings; woorde wat tevore misgekyk is. Formeel, informeel; woorde uit verskillende variëteite; eiegoed, leengoed ...
In die AWEA, VivA se nuwe Woordeboek van Eietydse Afrikaans, is daar by die skryf hiervan reeds 1 126 artikels. Van aaire (“eerder”), uit Kaaps, tot by Zumaïet.
Hier is ’n paar van Junie tot Augustus se nuwe inskrywings.
Spellers en tellers
Donderdag 29 Augustus 2019	Geplaas deur VivA-redaksie
Lees 90 tye
Deur Marné Pienaar
Party van ons kan tel, en ander kan spel. Syfers, getalle en nommers intimideer spellers. Hulle PIN’s is woorde: BANK vir die bankkaart, REKENAAR (raai waarvoor?) en BESEM vir die skoonmaakdienste. Hulle kan net persentasies uitwerk as iets uit 10, 20, 25 of 50 (en liefs uit 100) tel.
Ná ’n leeftyd by dieselfde werkgewer, moet die spellers steeds op die deur gaan kyk om te sien in watter kantoor hulle nou eintlik sit, telkens hulle personeelkaarte uitgrawe as hulle ’n personeelnommer op 'n vorm moet invul en weet hulle regtig nie wat hulle telefoonuitbreiding is nie.
Die ellendige e
Donderdag 22 Augustus 2019	Geplaas deur Sophia Kapp
Lees 841 tye
Daar is ŉ paar onderwerpe op ŉ taalblad soos VivA sŉ wat altyd hewige reaksie uitlok. Ek bêre hulle meestal vir tye wat ek psigies vasberade voel, want die menings oor die saak is sterk, die manier waarop dit uitgedruk word, is sterk, en die stukrag waarmee die meningsvormers hulle in ŉ skare organiseer, is sterk. Kyk, ek het alles veil vir volk en vaderland, maar daar was al dae waarop ek gedreig het om myself aan ŉ Armeense bokboer te verkoop net om van grammatika te ontkom. (Gelukkig onthou ek elke keer betyds ek kan nie kook nie.)